CELEX: 62019TN0038
Language: lv
Date: 2019-01-21 00:00:00
Title: Lieta T-38/19: Prasība, kas celta 2019. gada 21. janvārī – Portugāle/Komisija

18.3.2019   
            
            
               LV
            
            
               Eiropas Savienības Oficiālais Vēstnesis
            
            
               C 103/51
            
         
      Prasība, kas celta 2019. gada 21. janvārī – Portugāle/Komisija
      (Lieta T-38/19)
      (2019/C 103/67)
      Tiesvedības valoda – portugāļu
      
         Lietas dalībnieki
      
      
         Prasītāja: Portugāles Republika (pārstāvji: L. Inez Fernandes, P. Barros da Costa, P. Estêvão un J. Saraiva de Almeida)
      
         Atbildētāja: Eiropas Komisija
      
         Prasījumi
      
      Portugāles Republikas prasījumi Vispārējai tiesai ir šādi:
      
                  —
               
               
                  atcelt Komisijas 2018. gada 16. novembra Lēmumu C(2018) 7424, kas paziņots 2018. gada 19. novembrī un ar ko no Eiropas Savienības finansējuma izslēdz konkrētus dalībvalstu izdevumus, kurus tās attiecinājušas uz Eiropas Lauksaimniecības garantiju fondu (ELGF) un uz Eiropas Lauksaimniecības fondu lauku attīstībai (ELFLA) (1), daļā, kurā ar to no Eiropas Savienības finansējuma ir izslēgta summa 8 703 417,29 EUR apmērā saistībā ar izmaksām, ko Portugāles Republika ir pieteikusi savstarpējās atbilstības jomā 2014. līdz 2016. finanšu gadā.
               
            
                  —
               
               
                  piespriest atbildētājai Eiropas Komisijai atlīdzināt tiesāšanās izdevumus.
               
            
         Pamati un galvenie argumenti
      
      Prasības pamatošanai prasītāja izvirza divus galvenos pamatus un vienu pakārtotu pamatu.
      Pirmais pamats: kļūda tiesību piemērošanā, secinot, ka Portugāles sistēma ir pārlieku pielaidīga – Regulas (EK) Nr.o73/2009 (2) 24. panta pārkāpums un Regulas (EK) Nr. 1122/2009 (3) 54. panta 1. punkta c) apakšpunkta otrās daļas un 71. panta pārkāpums.
      Otrais pamats:
      
                  1)
               
               
                  “Finanšu korekcijas aprēķins” – Komisijas pieļauta kļūda tiesību piemērošanā, izdarīti tiesiskās paļāvības principa pārkāpums un samērīguma principa pārkāpums, kā arī Regulas (ES) Nr. 1306/2013 52. panta pārkāpums;
               
            
                  2)
               
               
                  Samērīguma principa pārkāpums.
               
            Pakārtotais pamats
      Vidēja sankcija un paša Komisijas dokumenta C(2015) 3675 (A.5 pielikums) formāla neprecizitāte – kļūda tiesību piemērošanā un samērīguma principa pārkāpums.
      
         (1)  Komisijas Īstenošanas lēmums (ES) 2018/1841 (2018. gada 16. novembris), ar ko no Eiropas Savienības finansējuma izslēdz konkrētus dalībvalstu izdevumus, kurus tās attiecinājušas uz Eiropas Lauksaimniecības garantiju fondu (ELGF) un uz Eiropas Lauksaimniecības fondu lauku attīstībai (ELFLA) (izziņots ar dokumenta numuru C(2018) 7424) (OV 2018, L 298, 34. lpp.).
      
         (2)  Padomes Regula (EK) Nr. 73/2009 (2009. gada 19. janvāris), ar ko paredz kopējus noteikumus tiešā atbalsta shēmām saskaņā ar kopējo lauksaimniecības politiku un izveido dažas atbalsta shēmas lauksaimniekiem, kā arī groza Regulas (EK) Nr. 1290/2005, (EK) Nr. 247/2006, (EK) Nr. 378/2007 un atceļ Regulu (EK) Nr. 1782/2003 (OV 2009, L 30, 16. lpp.).
      
         (3)  Komisijas Regula (EK) Nr. 1122/2009 (2009. gada 30. novembris), ar ko paredz sīki izstrādātus noteikumus, lai īstenotu Padomes Regulu (EK) Nr. 73/2009 attiecībā uz savstarpēju atbilstību, modulāciju un integrēto administrēšanas un kontroles sistēmu saskaņā ar minētajā regulā paredzētajām tiešā atbalsta shēmām lauksaimniekiem, kā arī, lai īstenotu Padomes Regulu (EK) Nr. 1234/2007 attiecībā uz savstarpēju atbilstību saskaņā ar vīna nozarē paredzēto atbalsta shēmu (OV 2009, L 316, 65. lpp.).